રોયલ ચેલેન્જર્સ બેંગ્લોરના આ બેટ્સમેને કહ્યું કે , મને લાગે છે કે , મૂળ ટેક્નિક જરૂર હોવી જોઇએ , ભલે તમે ઝડપથી રન બનાવવા માગતા હોવ , પરંતુ મને લાગે છે કે આ સમય ઝડપ દેખાડવાનો પણ છે . મારી મૂળ ટેક્નિક એ છે અને તેને માત્ર ખેલ સાથે થોડોક તાલમેલ બેસાડવાનો છે . પૂજારાએ કહ્યું કે ગેઇલના બેટિંગ ક્રમમાં સામેલ થવાથી તેના પર અમુક દબાણ ઓછો થઇ જાય છે . તેમણે કહ્યું કે , તેની ઉપસ્થિતિથી દબાણ ઓછુ થઇ જાય છે , તેથી હું મારી નૈસર્ગિક બેટિંગ કરી શકુ છુ . હું ક્રીઝ પર ટકી રહેવા માટે વધારે સમય લઇ શકુ છુ અને પોતાના શોટ રમવાની શરૂઆત કરી શકુ છુ . જો કે ટી20 ક્રિકેટમાં વઘારે સમય લેવાની આશા રાખી શકાય નહીં . તેમણે ગત રાત્રે કિંગ્સ ઇલેવન પંજાબ વિરુદ્ધની મેચમાં ટીમમાં પુનરાગમન કર્યું , જેમાં પંજાબના ડેવિડ મિલરે 38 બોલમાં 101 રનની શાનદાર ઇનિંગથી 190 રનનું લક્ષ્ય હાંસલ કરીને જીત નોંધાવી . પૂજારાએ મિલરના વખાણ કરતા કહ્યું કે અમે 12મી ઓવર સુધી મેચમાં હતા , પરંતુ ત્યારબાદ મિલરે પોતાની બેટિંગ રફતાર વધારવાની શરૂ કરી અને પછી તે છવાઇ ગયો હતો .